Plešivec (distrikto Rožňava)

Plešivec, hungare Pelsőc estas vilaĝo en Slovakio, en Regiono Košice, en Distrikto Rožňava.

 Situo 
La vilaĝo situas en valo de rivero, laŭ bordo de Slaná, laŭ ĉefvojo kaj fervojo Rožňava-Tornaľa, fine fervojo al Jelšava kaj Magnezitovce. Rožňava troviĝas 16 km.

 Historio 
La unua mencio devenis el 1243 en formo "Plesouch", tiam Béla la 4-a donacis la kampojn por konstruado de fortikaĵo kaj abatejo. La loko estis doganejo en la 13-a jarcento, en 1328 ĝi urbiĝis kun foirorajto. En 1558 la turkoj okupis la urbon, poste ofte okazis detruoj kaj sieĝoj. Dum la hungara liberecbatalo la rusoj bruligis la urbon. En 1893 la fervojo atingis la urbeton. En 1910 loĝis tie 2393 homoj (plejparte hungaroj). Ĝis Traktato de Trianon la urbo apartenis al Gömör kaj Kis-Hont, al la distrikto de Rozsnyó. Poste la regiono iĝis parto de Ĉeĥoslovakio. Dume inter 1938-1945 la regiono rehungariĝis. La unua Arbitracio de Vieno deklaris, ke tiuj komunumoj, kie la hungaroj vivas en majoritato, apartenu al Hungario. Post la 2-a mondmilito granda parto de la hungareco estis deportita, la restaĵo iĝis senrajta laŭ dekretoj de Beneš. En 2001 loĝis tie 2447 homoj (1204 hungaroj, 1076 slovakoj).

 Vidindaĵoj 
 iam gotika kaj katolika, nun renesanca kalvinana preĝejo el la 13-a jarcento kune kun parte restanta defenda muro
 postgotika tombeja kapelo de familio Bebek el la 16-a jarcento, klasikisma turo aldoniĝis en 1807
 ruinoj de fortikaĵo sur montopinto 427 m-ojn alta
 baroka iama departementa domo de 1720

 Famuloj 
 en la iama Pelsőc naskiĝis:
 en 1878 hungara pentristo Gyula Rudnay
 hungara kalvinana episkopo János Pelsőczi Kovács

 Ĝemelurbo 
 20px| Alsózsolca, Hungario

Kategorio:Municipoj en distrikto Rožňava